АКШ КРнын бейөкмөт уюмдардын отчет берүүгө милдеттендирген мыйзамды кабыл алганына терең тынчсызданат
Кыргызча 9 июля 2021 г. 11:59 Назира Абдиева
КР бейөкмөт уюмдарды отчет берүүгө милдеттендирген жаңы мыйзамды кабыл алганына АКШнын Мамлекеттик департаментинин басма сөз катчысы Нед Прайс тынчсыздануусун билдирген кайрылуу жасады. Бул тууралуу КРгы АКШ элчилигинин басма сөз кызматы билдирди.
Америка Кошмо Штаттары жакында Кыргыз Республикасынын бейөкмөт уюмдарга (БӨУ) каржылык жана программалык отчеттуулукту камсыз кылуу боюнча оор талаптарын койгон мыйзамды кабыл алганына байланыштуу терең тынчсыздануусун билдирет.
Жаңы талаптар бейөкмөт уюмдардын жарандардын жашоосун жакшыртуу мүмкүнчүлүгүнө коркунуч келтирип, өкмөттүн COVID-19 пандемиясына каршы аракеттенүүсүнө көмөктөшүү боюнча өкмөттүк эмес уюмдардын иш-аракеттерине тоскоолдук жаратат.
Окшош мыйзамдар башка өлкөлөрдө туура эмес колдонулуп, өкмөттү жана саясий ишмерлерди сындаган уюмдарды бутага алган, жана бул өз пикирин билдирүү эркиндигине шек келтирет. Биз өлкө жетекчилигин мыйзамды жана анын кыргыз демократиясынын пайдубалы болгон жарандык коомуна тийгизген таасирин кайра карап чыгууга чакырабыз. Эгемендүүлүккө жеткенден бери 30 жылдай мурун түптөлгөн КРгы күчтүү плюрализм жана биримдиктердин эркиндиги салтын коргоо жана бекемдөө зарыл деп айтылат кайрылууда.